open-index/open-wikipedia-markdown huggingface dataset:
Ole Bull-akademiet

**Ole Bull Akademiet** (etablert 1976 på Voss) er en norsk stiftelse drevet for å formidle kunnskap om norsk folkemusikk og folkedans, til studenter på høgskole og universitets-nivå.

Ideen om et akademi var Ole Bulls (1863), og ble realisert av Sigbjørn Bernhoft Osa, i 1977 med de første kursene i slåtte-spill for studenter ved Norges musikkhøgskole og Bergen Musikkonservatorium. Innføringskurs i norsk folkemusikk og -dans for studenter fra høyere utdanningsinstitusjoner og videregående skoler har siden vært et fast tilbud ved akademiet, og i de to første tiårene av 2000-tallet deltok det i gjennomsnitt mellom 500 og 600 studenter årlig på slike kurs. 

Ole Bull-akademiet har fra 1996 hatt et studium for folkemusikkutøvere i samarbeid med Griegakademiet, Universitetet i Bergen, først som et to-årig studium, i 2004 utvidet til et 4-årig bachelor-studium. I 2009 ble akademiet samarbeidspartner i fellesprogrammet Nordic Master in Folk Music (NoFo). Dette er et joint study programme som drives i samarbeid mellom musikkutdanningsinstitusjoner i fire nordiske land: Norge, Sverige, Danmark og Finland. Fra 2020 er folkemusikk også en del av det utøvende masterprogrammet ved Griegakademiet.

I samarbeid med Voss Spelemannslag forvalter akademiet Voss Folkemusikksamling. Videre publiserer de bøker og plater, og forvalter fondet og felesamlingen etter Sigbjørn Bernhoft Osa. Akademiet arrangerte fra 1992 Strykarfestivalen, som fortsatte som den årlige Osafestivalen. Et felemakerverksted er tilknyttet akademiet, som også eier og driver internatet «Kringsjå».

Ole Bull Akademiet er finansiert av Staten, samt Vestland fylke og Voss herad. Rektor i 2020 er Jo Asgeir Lie som leder en stab på 14 ansatte.

## Rektorer
*2012-: Jo Asgeir Lie
*2003-2012: Gunnar Stubseid
*1988-2003: Jostein Mæland

## Osaprisen
Osaprisen er en norsk musikkpris som deles ut med ujevne mellomrom under Osafestivalen. Prisen deles ut til en norsk musiker eller komponist «som legg vinn på å bruke norsk folkemusikk i sitt arbeid, eller den/dei som gjer godt arbeid med å gjere norsk folkemusikk kjend i andre land».

### Mottakere
* 1992: Håkon Høgemo
* 1994: Agnes Buen Garnås
* 1997: Einar Mjølsnes og Lasse Thoresen
* 2004: Einar Olav Larsen og Gjermund Larsen
* 2010: Nils Økland
* 2024: Annbjørg Lien

## Referanser


## Eksterne lenker
*
Elisabet Kågerman

**Elisabet Kågerman** (født 1920 i Halmstad i Sverige, død 1997) var en svensk forfatter, lektor og oversetter.

Kågerman arbeidet som svensklektor i Kiruna og Luleå. Hun debuterte som forfatter i 1956 med romanen *Döden skriver svenska*, og er mest kjent for sine kriminalromaner med lærerinnen Kickan Store i hovedrollen. I tillegg til krim skrev hun også barne- og ungdomsbøker.

## Bibliografi
* *Döden skriver svenska* (1956)
* *Vågspel till döds* (1957)
* *Det bränns! Kriminellt spectacle* &ndash; historisk krim fra 1700-tallet (1958)
* *Cirkeln slutes* (1959)
* *Res på egen risk* (1961)
* *Fjorton dagar i november* &ndash; barnebok (1962)
* *Lappmarksbarnen och gubben Länta* &ndash; barnebok (1969)
* *Lappmarksbarnen och Elli-Marja* &ndash; barnebok (1970)
* *Citronplockerskan* (1975)
* *Södergök, dödergök* (1977)
* *Rabies* (1978)
* *Glasblåsare Jaan Lindegrens död* (1980)

### Oversettelser til norsk

## Referanser
Evrysakes

**Eurysakes** (gresk: Εὐρυσάκης; «bredt skjold») var i henhold til gresk mytologi sønn av helten Ajax fra Sparta, kjent fra Trojakrigen, og den tidligere trojanske prinsessen, siden krigsbyttet og slavepiken Tekmessa. Evrysakes var oppkalt etter sin fars berømte skjold. Hans bror var Filaios.

Asteroiden *[[8317 Eurysaces]]* er en jupitertrojaner som går i samme bane rundt solen som planeten Jupiter, og oppkalt etter Evrysakes.

## Forvisning av Teukros
Eurysakes reiste tilbake til øya Salamis etter Trojakrigen. Det samme gjorde hans onkel, bueskytteren Teukros, halvbror av Ajax. Teukros havnet i unåde grunnet omstendighetene ved Ajaxs død (som Homer er noe uklar om). Hans far, og Eurysakes' bestefar, Telamon, konge av Salamis, var rasende og tok fra ham arven og forviste ham til Kypros hvor det ble sagt at han grunnla byen Salamis som fikk navn etter hans hjemland (og således ga den mytologiske forklaringen på hvorfor øya og byen har samme navn). Etter at Telamon døde ble Eurysakes konge etter ham, og Teukros ba da om å komme tilbake, men fikk avslag fra Eurysakes.

## Attika
Eurysakes' bror Filaios har av Herodotos blitt beskrevet som den siste kongen av øya Egina, men Pausanias hevdet at han var den siste kongen av Salamis. Tradisjonen vil at han bosatte seg i Attika, og hadde bosetning i nærheten av Brauron; familiens opprinnelig hjemland. Etter ham nedstammet familien filaidene (gresk: Φιλαΐδαι) som flere kjente athenere tilhørte, blant annet Kimon som ledet krigen mot perserne.

En athensk tradisjon hevder at brødrene Filaios og Eurysakes ga fra seg øya Salamis, som var deres arv, til Athen, og isteden fikk rettigheter til eiendommer i Attika. Således skal også Eurysakes ha bosatt seg i Attika ved Melite (i dag en demos i byen Athen) og fikk siden (som sin far) en privat helligdom eller et alter, *Eurysakeion*, for rituell dyrkelse som stamfar til folket på Salamis. Eurysakes ble æret i Athen og nevnes i Sofokles' tragedie *Ajax*, hvor faren gir skjoldet til sønnen før han tar livet av seg.

## Referanser
Hårberget

**Hårberget** (nordsamisk: *Hoalbmavárri*) er en jevnt avrundet fjellkolle på 399 moh. ved Sandtorg i Harstad kommune i Troms. Størstedelen av topplatået og fjellet ligger i Harstad kommune, mens vestre del av Hårberget ligger i Tjeldsund kommune i Nordland fylke.

Det samiske navnet betyr «Holmfjellet», men det norske navnet kommer trolig av *Horgberget*. Horg (bergknoll, bergtorp) kommer av det gammelnorske ordet *horgr*, og har dermed trolig også gitt navnet til bygda Hårvik på Hårbergets vestside.

## Referanser
Finansdepartement

Et **finansdepartement** eller **finansministerium** ansvar for økonomiske anliggender i et land.

Finansdepartementer:
* Finansdepartementet (Norge)
* Finansdepartementet (USA)
* Finansdepartementet (Sverige)
* Finansdepartementet (India)
* Finansdepartementet (Island)

Finansministerier:
* Finansministeriet (Danmark)
* Finansministeriet (Storbritannia)
* Finansministeriet (Russland)
Birger Jørstad

**Birger Jørstad** (1907&ndash;1991) var en visedikter, politibetjent og kinosjef. Han bodde for det meste i Steinkjer. Da han var liten, var han en utmerket fotballspiller for Steinkjer. 

Noen av de mest kjente visene hans er:
* «Hainnhoinn i bainn»
* «Intrøndersk vokabular»
* «Bli' det poesi tå slekt?»

## Eksterne lenker
* Biografi om Birger Jørstad
Hainnhoinn i bainn

**«Hainnhoinn i bainn»** er en trøndersk vise av Birger Jørstad. 
Visa synges til samme folkemelodi som «Fjellveivisen». Visa ble første gang fremført i radioprogrammet Søndagsposten på NRK.

Visa kom ut på LP-albumet *[[Hajnnhojnn i bajnn og 13 andre trønderviser]]* av  Otto Nielsen med Willy Andresens ensemble i 1975 

Teksten er skrevet på rim, og har mange palatale n-er i seg. Første vers begynner «Det va ein gang det kom ein mainn / med ein hainnhoinn i eit bainn» og siste vers slutter med «'Sku ei hunden på dens hår. / Det kan hende at det går / som når du skuer trønderen på dialekten.»

## Referanser


## Eksterne lenker
*
Dessert

**Dessert** er en matrett som serveres etter hovedrettene, på slutten av måltidet. Den smaker ofte søtt, men kan også ha en sterkere smak som f.eks dessert-ost. Ordet dessert kommer fra det franske *desservir*, som betyr «Å rydde bordet».

Noen vanlige desserttyper er ost, frukt, crème brûlée, sjokoladepudding, sjokoladefondant, panna cotta og tiramisù.

Norske desserter har tradisjoner langt tilbake i tid. Under Riksforsamlingen på Eidsvoll i 1814 ble det servert brødpudding med romtrukne rosiner som dessert. Brødpudding blir laget av kaker eller brød som blir delt i biter og en blanding av fløte, egg og sukker. Andre puddinger serveres med rød saus som for eksempel diplomat, sago og semule. Diplomatpudding inneholder mandler, rosiner, tørkede frukter, fløte, egg, sukker, gelatin, appelsinsaft og likør. Semulepudding er laget av semulegryn, som er laget av den innerste kjernen i hvetekornet. Sagopudding er laget av sagogryn som ble laget av margen i sagopalmen.

En annen typisk norsk dessert er tilslørte bondepiker som består av lagvis eplemos, krem og smuldret kavring eller brunede brødsmuler. Kalvedans eller råmelkspudding består av råmelk, gelatin og/eller egg. Karamellpudding regnes også som en tradisjonell norsk dessert men den finnes i flere varianter i Skandinavia og flere steder i resten av Europa. Puddingen serveres med karamellsaus og krem. Krumkaker var og er fremdeles mye brukt som dessert sammen med krem, multekrem, is eller krem og bær. Banansplitt ble funnet opp i Amerika i 1904 og var populær i Norge fra 1930-tallet og til langt ut på 1960-tallet. Den består av to halvdeler av bananen, med vaniljeis, hakkede nøtter og sjokoladesaus som garnityr.

Fruktsalat er en gammel dessert til hverdag eller fest. Man kutter opp frukt og bær som serveres med vaniljesaus, krem eller iskrem. Også krem-varianter som trollkrem og multekrem har lange tradisjoner i Norge. Trollkrem lages med tyttebær, sukker, og piskede eggehvite. Multekrem er laget med multer, sukker, og pisket krem.

Til desserter kan man servere en dessertvin, portvin, sherry eller bokkøl. Noen velger å servere drikke isteden for dessert. Da er det ofte en kaffe- eller sjokoladebaserte drikker som kan inneholde krem eller iskrem som gjør dem mer fyldige og dessert lignende. Men det kan også være en søt likør, sherry eller dessertvin.

## Desserttyper
Noen vanlige typer desserter (listen er ikke fullstendig):
* 7 Up-kake
* Annin tofu
* Banansplitt
* Berliner Luft
* Brownies
* Brødpudding
* Bær
* Clafoutis
* Crème brûlée 
* Drammenskaker
* Diplomatpudding 
* Dronning Maud-dessert 
* Eggedosis 
* Fromasj 
* Frukt
* Fruktgrøt
* Fruktsalat
* Gelé
* Iskrem
* Inipit
* Kaker
* Kalvedans
* Karamellpudding
* Kompott
* Muffins
* Multekrem
* Ost
* Pai
* Panna cotta
* Pannekaker
* Puddinger
* Riskrem
* Semulepudding
* Sjokoladepizza
* Sjokoladefondant
* Sorbet
* Svele
* Spettkaka (Skåne)
* Tarta de Santiago
* Tilslørte bondepiker
* Tiramisù
* Trifle

## Referanser


## Eksterne lenker
*
Hopland

**Hopland** er ei bygd i Stryn kommune, som også kalles **Hopland og Randabygd**. Området har ca 200 innbyggere og ligger på nordsiden av Nordfjorden i bratt terreng. Bygda er delt av Hoplandselva, der gårdene Hopland ligger til vest og Randabygda ligger mot øst. Bygdesenteret er bestående av butikk og boliger rundt bryggen ved fjorden på Hopland. Nordfjorden her har delnavnet Utfjorden. Randabygd kirke ligger like ved bygdesenteret.

Hopland fikk veiforbindelse gjennom den nye riksvei 613, til Hennebygda, og daværende Eid kommune, høsten 2005. Veien går øverst i bygda mot nord, mens bygda ligger solvent mot fjorden. Rand og Randaberg er gårdsnavn i området. Rand skole ligger øverst i bygda. I skolegården er det plassert en byste av bygdehistorikeren Jakob Aaland, som kom fra området. Den nye skolen er bygget drøyt 100 meter fra Gamle Rand skole. Forbi den gamle skolen går den en skogsvei til Tvinnefossen, den eneste fossen i Nord-Europa som folk og buskap kan passere under selve fossefallet.

Mot vest ligger Hennebygda og Lote. Mot øst ligger Fjelli, Blakset og kommunesenteret Stryn knapt 30&nbsp;km unna.
HM Treasury

**'s Treasury** er finansdepartementet i Storbritannia. Departementet har sin historie tilbake til det engelske finanskontoret ble skilt ut fra det kongelige hushold omkring 1126 da Henrik I regjerte.

Sjef for departementet er *[[First Lord of the Treasury]]*, en stilling som gjerne innehas av statsministeren. I realiteten er det imidlertid en egen finansminister, med titlene *Second Lord of the Treasury* og *Chancellor of the Exchequer*, som styrer den daglige virksomheten i departementet.

## Referanser


## Eksterne lenker
* HM Treasury
Gunnar Stubseid

**Gunnar Stubseid** (1948–2024) var en norsk musiker (hardingfele) og folkemusikkgransker.

Han ble utdannet ved Bergen lærerhøgskole og mag.art. i etnologi fra Universitetet i Bergen på avhandlingen *Frå spelemannslære til akademi* (bokutgitt 1992).  Som musiker medvirket han i gruppen Slinkombas som vant Spellemannprisen 1979 i klassen folkemusikk/gammaldans. Han ble nominert til Spellemannprisen 1987 i klassen folkemusikk/gammeldans for *Rameslåtten* med Ale Möller og Kirsten Bråten Berg og Spellemannprisen 1997 i klassen folkemusikk for *Reiaren* med Ale Möller. Han fikk Hilmarprisen i 2008 og Rff-prisen i 2015. Sammen med Hallvard T. Bjørgum ga han i 2019 ut *Dreng Ose*, en samling på fire CD-er og to DVD-er om spellemannen Dreng Ose. For utgivelsen ble de nominert til Folkelarmprisen 2019 i klassen dokumentasjon.

Stubseid var leder for folkemusikksamlingen ved Etno-folkloristisk institutt (1976), var redaktør for *[[Spelemannsbladet]]* 1978–1988, leder i Norsk Folkemusikklag 1998–2001 og var rektor ved Ole Bull-akademiet på Voss 2003-2012.

## Bibliografi

* *Tippe tippe, tue – viser, aukerim og sullar etter [[Anna Stang]]* redaktør: Gunnar Stubseid,  illustrert av Marit Heggenhougen (Aschehoug, 1980)
* *Ungkar og spelemann*, illustrert av Jan O. Henriksen (Samlaget, 1978)
* *Frå spelemannslære til akademi – om folkemusikkopplæring i Noreg, med hovudvekt på slåttemusikken på hardingfele* bok (Forlaget Folkekultur, 1992)
* Aasulv Lande, Sylfest Lomheim og Stubseid, *Sjønna på Elbursfjell – [[Alexander Seippel]] – livet og livsverket* (Høgskoleforlaget, 2001)
* *[[Sigbjørn Bernhoft Osa]]* (Eide Forlag, 2003)

## Diskografi
* *Gorrlaus* – Musikalsk gjest: Kirsten Bråten Berg – Grappa 2008

### Samarbeid
* Hallvard T. Bjørgum, Kirsten Bråten Berg, Tellef Kvifte og Stubseid, *Slinkombas* (Heilo (forlag), 1979).  Vant Spellemannprisen 1979.
* Stubseid, Ale Möller og Kirsten Bråten Berg, *Rameslåtten* (1987)
* Stubseid og Ale Möller, *Reisaren* (Heilo (forlag) CD, 1997)
* Hallvard T. Bjørgum og Stubseid: *Dreng Ose* (Sylvartun Folkemusikk, 2019)

### Andre bidrag
* *Folkemusikk fra Agder* (Grappa, 1995), 
* *Masterpieces from Norway* (Heilo (forlag) 1997), 
* *Med rosur raude* av Birgit Rike Lund

## Referanser
Årbogen (Harstad)

:*[[Årbogen]] har flere betydninger!*

**Årbogen** *(gårdsnummer 28*, nordsamisk: *Orbohki)* er en gård nord for Sandtorg i Harstad kommune. Gården ble utskilt fra Sandtorg i 1840-årene. I sør danner Årbogelva et naturlig skille mot Sandtorg. I nord omfatter gården også Breinesvik, og gårdsskillet går mot Haukebø. I dag bor det om lag 20 personer i Årbogen.

Gården er kjent fra 1300-tallet da den ble kalt *Ár (flertall av á (elv))*, og på 1500-tallet blr bukta utenfor gården benevnt (gmn.) *Árbugr* (Elvebukta).

Det er funnet flere oldtidsfunn, blant annet en kvinne med gravutstyr fra merovingertid (600-800 e.Kr.). 

## Litteratur
* Trondenes bygdebok, ss. 32-39, ISBN 82-7175-014-3.
Tove

**Tove** er et kvinnenavn med opprinnelse i det norrøne navnet *Tófa* som var en kortform av navn som begynte med Tor- og hadde sluttledd på f- eller v-. Eksempler er Torve som betyr «torden» og «hellig» og *Þórfríðr* (Torfrid) som betyr «torden» og «vakker».

## Norrøn tid
Harald Blåtann giftet seg mot slutten av 900-tallet med en vendisk kongedatter ved navn Tove, senere kjent som Tove av Danmark. Faren hennes, Mistivoj, var *knees* (konge) over obotrittene, en slavisk folkegruppe i Holsten. Tove fikk reist en runestein over moren sin. I dag kalles den «Sønder Vissing-stenen 1» med innskriften tolket som: «*Tove lot gjøre minnesmerke, Mistivojs datter, Harald den Gode Gormsøns kone, etter sin mor.*» 

Ved Gunderup kirke utenfor Ålborg finnes navnet på en runestein fra samme perioden med en innskrift om at "*Toke reiste disse stein og gjorde disse [[Runer|kumbler]] etter sin måg  Abe (Ebbe), en god thegn* [lokal høvding] *og Tove, sin mor. De ligger begge i denne [[gravhaug]]en. Abe (Ebbe) unnet Toke sitt [[gods]] etter seg.*»

Da Olav den hellige stod fadder for sin islandske skald Sigvat Tordssons datter, gav kongen henne navnet Tove.

## Utbredelse
*Tove* er kjent i Norge fra 1300-tallet og kom sannsynligvis fra Danmark. *Tove* var et vanlig navn i Norge i middelalderen. Over 20 forskjellige personer med navnet er nevnt i *[[Regesta Norvegica]]*. *Tove* var blant de mest populære navnene på nyfødte jenter i Norge i perioden ca. 1940&ndash;1970.

Tove brukes i dag hovedsakelig i Danmark og Norge. Navnet er lite utbredt utenfor Skandinavia.

|}

## Kjente personer med navnet
Personene i listen er ordnet kronologisk etter fødselsår.
* Tove Mohr (1891-1981), norsk lege, kvinnesaksforkjemper og forfatter
* Tove Jansson (1914&ndash;2001), finlandssvensk forfatter, tegneserietegner og maler, kjent for historiene om Mummitrollet
* Tove Ditlevsen (1917&ndash;1976), dansk forfatter
* Tove Skutnabb-Kangas (1940&ndash;), finsk lingvist
* Tove Strand (1946&ndash;), norsk politiker
* Tove Nilsen (1952&ndash;), norsk forfatter

## Referanser


## Eksterne lenker
*
Keramiske materialer

**Keramiske materialer**, også kalt **keramer**, er et begrep som dekker uorganiske ikke-metalliske materialer som er dannet under oppvarming. Ordet er avledet av gresk κεραμικός (*keramikos*), «pottemakerleire».

## Hovedgrupper

Keramer kan deles i tre hovedkategorier:

#Tradisjonelle keramer, såsom porselen, fliser, kloakkrør, glidelager, m.m.
#Industrielle keramer, såsom i turbiner, bil, fly, og romfart, varmevekslere, pakninger, proteser og skjæreverktøy.
#Funksjonelle keramer med funksjonelle engenskaper som magnetiske- og elektriske egenskaper og transportegenskaper som ioneledning.

## Historikk og anvendelse

Den tidligste kjente bruken av keramer er så langt tilbake som 4000 f.Kr. da det ble benyttet for å lage byggestener og primitive kjøkkenutstyr. Inntil 1960 var keramer hovedsakelig produsert med tradisjonell leire som råstoff, og omdannet til keramikk, teglstein, fliser, fajanse, porselen og lignende, samt sementer og glass. 

Mange keramer er harde, porøse og sprø. De er dermed slitesterke i bruk, men svake for mekaniske støt og sjokk. Studiet og utviklingen av keramer omfatter metoder for å løse utfordringene ved slike materialegenskaper, øke materialene bruddstyrke og finne fram til nye anvendelser.

På 1960-tallet ble det utviklet keramiske materialer forsterket ved aluminiumsoksid som ga økt bøyestyrke. Senere erstatninger eller tilskudd av spinell (MgAl2O4), zirkoniumoksid (ZrO2) og  
yttriumoksid har gitt stadig sterkere konstruksjonskeramer.

Nyere anvendelser er innen brenselceller, gasspermeable membraner, diffusjonsbelegg, korrosjonsbeskyttende skikt, termiske barrierebelegg, optiske materialer, og tannrestaurering (f.eks. CEREC).

## Typer og råstoff

Naturlige råstoff:

* Leire
* Flintstein
* Feltspat

Halvfabrikata oksider:

* Alumnia (aluminiumoksid, Al2O3)
* Zirkon (zirkoniumoksid, ZrO3)

Keramer:

* Karbider
** Wolframkarbid (WC og W2C)
** Titankarbid (TiC)
** Silisiumskarbid (SiC)

* Nitrider
** Kubisk bornitrid (BN)
** Titannitrid (TiN)
** Silisiumnitrid (Si3N4)
** Sialon

* Silica

* Komposittmaterialer
** Cermet

## Produksjon av keramer i Norge

Norge hadde i 2006 totalt 17 større bedrifter som produserer keramer til ulike formål. I
tillegg kommer to store produsenter av silisiumkarbid som er et viktig keramisk råstoff.
I alt sysselsatte disse 17 bedriftene 1782 personer, omsatte for 2.833 milliarder kr og produserte 483 000 tonn materialer.

## Referanser


## Eksterne lenker
*
Skjerstad prestegjeld

**Skjerstad prestegjeld** var et prestegjeld tilhørende Bodø domprosti. Det omfattet sogn i Skjerstad kommune i Nordland fylke, og hovedkirken var Skjerstad kirke.

Skjerstads kirkesogn er nå en del av Bodø kirkelige fellesråd, og underlagt Bodø domprosti i Sør-Hålogaland bispedømme i Den norske kirke.

## Historikk

*Skírastaða sókn* (norrønt) har sin opprinnelse fra kristningen av landet. Skjerstad antas å være lagt under Salten i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 lå Skjerstad under Salten prestegjeld, som hadde tre kirker og et korshus betjent av tre prester. Sognepresten betjente Bodin hovedkirke, en kapellan betjente Skjerstad kirke, og den tredje var residerende kapellan til Rørstad kirke og Kjerringøy korshus.

Det vidløftige Salten prestegjeld ble ved kgl.res. av 8. juni 1770 delt og de tre residerende kapellaniene i prestegjeldet omgjort til pastorater. Derved ble Folden, *Skjerstad* og Saltdal skilt ut som egne sognekall, mens Bodin var eneste kirkesogn i Bodø prestegjeld.

Skjerstad prestegjeld dannet grunnlaget for Skjerstad formannskapsdistrikt, som ble opprettet i 1837.

Ved kgl.res. av 15. juni 1878 ble Skjerstad prestegjeld delt i to sogn, Skjerstad hovedsogn og Fauske anneks, gjeldende fra 1. januar 1879. Kapellkirken på Vestre Fauske ble sognekirke for Fauske. Ved kgl.res. av 3. januar 1902 ble Fauske sogn sammen med det nyopprettede Valnesfjorden sogn utskilt som eget Fauske prestegjeld, gjeldende fra 1. april 1902. Samtidig ble det residerende kapellaniet i Skjerstad som var opprettet ved kgl.res. av 27. mai 1899, nedlagt. Ved kgl.res. av 2. mai 1912 ble det tillatt å bygge et kapell på Misvær for befolkningen omkring indre del av Misværfjorden. Misvær kapell skulle bygges ved hjelpekirkegården som var anlagt i 1899, og kapellet skulle ha femten gudstjenester årlig.

Ved kommunesammenslåingen av Bodø og Skjerstad fra 1. januar 2005, ble Skjerstad prestegjeld overført fra Salten prosti til Bodø domprosti.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Skjerstad
* Misvær
 
## Residerende kapellaner (pastorer) i Skjerstad 1595&ndash;1770

## Se også
* Skjerstad
* Historikk for prosti og prestegjeld

## Litteratur
* Gunnar Berg: *Bygdebok for Skjerstad og Fauske*, Bind I, Nordland Boktrykkeri A/S Bodø, 1975, ISBN 82-90030-40-1

## Referanser
Porsgrunn videregående skole

**Porsgrunn videregående skole** ligger i Porsgrunn kommune i Telemark. Skolen ligger på Vallermyrene ved Universitetet i Sørøst-Norge (USN). I skoleåret 2025/2026 har skolen 917 elever og ca. 160 ansatte og er en av Telemarks største videregående skoler.  

## Historie
Skolen har en lang historie tilbake til opprettelsen av Porsgrunn borgerskole i 1844. I 1879 byttet skolen navn til Porsgrunn kommunale middelskole. Fra 1899 ble skolen Porsgrunn kommunale høiere almenskole, men beholdt klasser fra middelskolen. Fra 1937 kom en språkjustering til Porsgrunn kommunale høgre almenskole og samme året fikk skolen sine første gymnasklasser. Middelskolen ble gradvis avløst av realskolen 1938-1941 og i periode bestod skolen dermed av både middelskole, realskole og gymnas. Fra 1950 ble skolen Porsgrunn interkommunale høgre almenskole og samarbeidet med nabokommunene Eidanger, Gjerpen og Solum. Fra 1957 til 1964 ble skolen styrt av et interkommunalt forstanderskap. Skolen ble fylkeskommunal og fikk navnet Porsgrunn gymnas i 1964, men hadde realskoleklasser til 1968. I tråd med «Lov om videregående opplæring» fikk skolen navnet Porsgrunn videregående skole fra 1978. 

I 2009 ble Porsgrunn vgs den første skolen i Norge som mottok prisen «Dysleksivennlig skole» fra Dysleksi Norge.

Siden 2011 har skolen vært FN-skole, og i 2013 mottok Porsgrunn videregående skole Dronning Sonjas skolepris for å ha utmerket seg ved å praktisere likeverd og inkludering på en fremragende måte.

I 2021 ble Porsgrunn vgs universitetsskole, og har samarbeid med Universitetet i Sørøst-Norge.

## Avdelinger
Porsgrunn videregående skole har to avdelinger: 

* Porsgrunn videregående skole avd. nord ligger ved siden av USN. Her undervises det hovedsakelig i studieforberedende fag, og avdelingen rommer også skolens skrivesenter og idrettshall. På midten av 2000-tallet ble det bygget på et nytt språklaboratorium på det eksisterende skolebygget.
* Porsgrunn videregående skole avd. sør ligger syd for USN og i samme bygg som Fagskolen Telemark. Her undervises det i yrkesforberedende programområder, og avdelingen har verksteder og spesialrom tilpasset praktisk opplæring. I perioden 2000–2010 ble det bygget en ny prosesshall, en ny kantine og et nytt auditorium, som blant annet brukes til fellesinformasjon ved skolestart.
Det arbeides nå med planer for å samlokalisere de to avdelingene. 

## Studietilbud

### Studieforberedende (SF) linjer
*Studiespesialisering
**Realfag (VG2 og VG3)
**Språk, samfunn og økonomi (VG2 og VG3)
**Påbygg (Skoleåret 2025/2026)
*International Baccalaureate (IB) og Pre-IB
*Kunst, design og arkitektur (KDA)
*Idrettsfag

### Yrkesfaglige (YF) linjer
* Frisør, blomster, interiør og eksponeringsdesign (FBIE)
* Informasjonsteknologi og medieproduksjon (IM)
* Teknologi- og industrifag (TIF)

### Andre opplæringstilbud
* Kombiløpet
* Arbeidsliv- og hverdagdagslivstrening (AHT)

## Rektorer (utvalg)
* ?–2018: Monica Gjertsen Steinbakken
* 2018–2018: Jan Freddy Gusfre (konstituert)
* 2018–: Kai Magne Bråthen

## Referanser


## Eksterne lenker
* 
* Skolens historie
Jim Duggan

**James** «**Jim**» **Duggan** (født 14. januar 1954), bedre kjent som «**Hacksaw**» **Jim Duggan**, er en amerikansk fribryter i World Wrestling Entertainments *[[RAW]]*. Han er kanskje best kjent for vinne den første Royal Rumble noensinne i 1988. Jim Duggan returnerte til WWE i 2005 der han ble mentoren og tag teampartneren til Eugene i *RAW*.

## Referanser


## Eksterne lenker
* 
*
Aikaryu

**Aikaryu** (藍華柳) er en japansk visual kei-gruppe. Gruppa ble grunnlagt i 2002, men besluttet å stoppe aktiviteten med en avslutningskonsert den 15. juli 2007 på grunn av skader trommeslageren ULI pådro seg i en bilulykke bandet var involvert i 20. mars 2006.

## Medlemmer
*Kaworu (vokal)
*Teru (gitar)
*Shagrath (gitar)
*Daiki (bass)
*ULI (trommer)

## Tidligere medlemmer
*Takamasa (gitar)
*Amare (gitar)

## Ulykken
Den 20. mars 2006 ble Aikaryu involvert i en bilulykke på vei hjem fra en konsert. Alle medlemmene overlevde, men pådro seg skader i ulykken. Vokalisten Kaworu kom lettest fra det med bare noen få ytre skader. Teru hadde smerter i brystet i tillegg, og Daiki fikk også kraftige slagskader. Shagrath, og en roadie ved navn Sano, pådro seg hodeskader (men er friske igjen nå). ULI brakk begge beinene.

29. april 2007 annonserte bandet at de ville spille sin siste konsert 15. juli, siden ULI ikke var i stand til å spille trommer mer.

## Diskografi
**Album**
*海賊盤～Aye.藍.sir～ *[Kaizokuban ~ Aye.Ai.Sir~]* (9. august 2004)
*藍華柳チョッキアルバム ～俺達ベストじゃなくチョッキ派～ *[Aikaryu chokki album ～oretachi best janakute chokki ha～]* (20. juni 2007)
**Singler**
*柳年生 *[Karyu Toshi Shou]* (6. februar 2004)
*Indigo Blue Story (13. mars 2005)
*太陽が痛いよう *[Taiyou ga itai you]* (18. juni 2005)
*ヴァンパイアで満杯や! *[Vampire de manpai ya!]* (3. desember 2005)
*尻尻尻尻尻尻尻尻尻 -キュウケツ- *[Ketsu ketsu ketsu ketsu ketsu ketsu ketsu ketsu ketsu -KYUUKETSU -]* (8. desember 2005)
**Demo**
*藍染京都～俺色に染まる君がアホになってゆく・・・～ *[Aizo Kyoto ~ Oreiro ni somaru kimi ga aho ni natte yuku...~]* (28. september 2003)
*柳年生 *[Ryuunensei]* (6. februar 2004)
**Omnibus**
*Water & Oil (22. mai 2004)
**DVD**
*解散ではなく卒業　THE DVD *[Kaisan de hanaku sotsugyou THE DVD]* (3. oktober 2007)
**VHS**
*午後は××藍華柳ビデオ *[Gogoha XX aikaryu video]* (24. oktober 2004)

## Eksterne lenker
*
Wilhelm Frick

**Wilhelm Frick** (født 12. mars 1877 i Alsenz i Tyskland, henrettet 16. oktober 1946 i Nürnberg) var en tysk nasjonalsosialistisk politiker som var innenriksminister i Hitlers regjering. 

Frick ble etter krigen dømt til døden og henrettet for krigsforbrytelser og forbrytelser mot menneskeheten.

## Liv og virke
### Bakgrunn
Frick var et av fire barn av Wilhelm Frick den eldre og hans hustru Henriette. Han utdannet seg i Kaiserslautern og studerte rettsvitenskap ved Heidelberg og gikk ut i 1901.

### Tidlig karriere
Han ble med i den bayerske siviltjenesten i 1903 og arbeidet som advokat ved politihovedkvarteret i München. Han ble utnevnt til *Bezirksamtassessor* i 1907 og steg i gradene til *Regierungsassessor* innen 1917. Han var med i Ølkjellerkuppet den 23. november 1923, mens han hadde stilling som leder for *München Kriminalpolizei*. Han ble arrestert og satt i fengsel i 15 måneder og ble i tillegg dimittert fra politijobben han hadde.

### Karriere i det nasjonalsosialistiske Tyskland
Frick ble medlem av NSDAP i 1925 mens han jobbet for et forsikringsselskap.

Da Hitler kom til makten i januar 1933, ble Frick utnevnt til innenriksminister (i Reichsministerium des Innern) og var ansvarlig for å få gjennom mange av lovene som kom under det nasjonalsosialistiske regimet. I motsetning til mange andre sentraleuropeiske land, kontrollerte ikke innenriksministeren i Tyskland politiet i landet, de var under politisk styring av innenriksministrene i de forskjellige tyske delstatene. Den største av disse var Preussen, hvor Hermann Göring var innenriksminister. Frick mistet ministerstillingen i 1943 til Heinrich Himmler. Etter dette ble han utnevnt til riksprotektor av Böhmen-Mähren.

Etter krigen ble han arrestert og stilt for retten i Nürnbergprosessen, hvor han var den eneste tiltalte som nektet å vitne i sin egen sak. Hans rolle som innenriksminister og leder over konsentrasjonsleirene, førte til en tiltale for å ha planlagt, innlede og føre forbrytelse mot freden, krigsforbrytelser og forbrytelse mot menneskeheten. Han ble dømt til døden ved henging 1. oktober 1946 og ble hengt to uker senere.

## Referanser


## Eksterne lenker
*
Tannfylling

**Tannfylling** er et syntetisk restaureringsmateriale som brukes til å reparere tapt tannsubstans forårsaket av karies (hull i tennene) eller traumer, og for å gjenopprette tannens funksjon. I behandlingsprosessen fjerner tannlegen først den skadede eller råtne delen av tannen, og det resulterende hulrommet fylles med et passende fyllingsmateriale.

I moderne tannbehandling finnes det en rekke fyllingsmaterialer tilpasset pasientens behov, estetiske forventninger og plasseringen av tannen som skal behandles. Valg og anvendelse av disse materialene bestemmes av tannlegen etter en undersøkelse ved tannklinikker.

## Typer tannfyllinger og materialer
De vanligste fyllingsmaterialene som brukes i dag er:

### Amalgamfyllinger
Amalgam er en legering som består av en blanding av metaller, hvorav ett er kvikksølv. Det er et solid fyllingsmateriale med en sølvgrå farge. Som et av de eldste fyllingsmaterialene har amalgam blitt brukt med stor suksess i mange år, spesielt på grunn av sin høye slitestyrke mot tyggetrykket i jekslene. De siste årene har populariteten avtatt på grunn av estetiske hensyn, utviklingen av alternative materialer og offentlig bekymring knyttet til kvikksølvinnholdet.

### Komposittfyllinger
Komposittfyllinger, også kjent som "hvite fyllinger", er tannfargede og består av en blanding av plast og glasspartikler. Fordi de gir et estetisk utseende, foretrekkes de ofte på fortenner og andre synlige flater. Materialet herdes med et spesielt lys og bindes kjemisk til tannen.

### Porselensfyllinger (Keramiske fyllinger)
Porselens- eller keramiske fyllinger (også kalt innlegg og onlays) er restaureringer som fremstilles individuelt i et tannteknisk laboratorium. De gir en svært høy estetisk kvalitet og er meget motstandsdyktige mot misfarging. De brukes ofte ved større tap av tannsubstans og krever vanligvis mer enn ett tannlegebesøk.

### Glassionomersement (GIS)
Glassionomersement (GIS) er et materiale som brukes både som fyllingsmateriale og til sementering (festing) av andre restaureringer. Disse tannfargede materialene har den unike egenskapen at de frigjør fluor, noe som bidrar til å forebygge karies. Derfor brukes de ofte i melketenner hos barn, i områder nær tannkjøttet og som midlertidige fyllinger. Materialet lages ved å blande en væske som inneholder polyakrylsyre med et pulver bestående av natriumaluminiumsilikatglass.

## Andre dentale restaureringsmaterialer
I tillegg til fyllinger, brukes ulike metall-legeringer til å fremstille større restaureringer som kroner, broer og proteser.

#### Edelmetall-legeringer

Gull (høy renhet: 99,7 %)

Gull-legeringer (med høyt gullinnhold)

Gull-platina-legering

Sølv-palladium-legering

#### Uedle metall-legeringer

Kobolt-krom-legering

Nikkel-krom-legering

I tillegg brukes **titan** i utstrakt grad som hovedmateriale i tannimplantater på grunn av sin biokompatibilitet (at det er vevsvennlig) og evne til å integreres med kjevebenet (osseointegrasjon).

## Referanser
Jimmy Hart

**James** «**Jimmy**» **Hart** (født 1943), også kjent som «**Mouth of the South**» og «**The Colonel**», er en amerikansk wrestlingmanager signert med WWE World Wrestling Entertainment som jobber med WestleMania prosjekter. Jimmy Hart er trolig en av verdens beste Wrestler Managers og muligens den beste. Noen kjente fribrytere ledet av Jimmy Hart inkluderer Hulk Hogan, Bret Hart, Ric Flair og Honky Tonk Man.

## Referanser


## Eksterne lenker
*
James Wattana

**James Wattana** (thai เจมส์ วัฒนา, egentlig **Ratchapol Pu-Ob-Orm**) (født 17. januar 1970) er en thailandsk profesjonell snookerspiller.

Etter at han vant verdensmesterskapet for amatører i 1988 og ble profesjonell året etterpå. Karrièren nådde et høydepunkt midt på 1990-tallet da han to ganger vant Thailand Open og klatret til en tredjeplass på verdensrankingen.

I VM sammenheng har han to semifinaler, i 1993 og i 1997.

Før Wattana sin suksess var snooker for en stor del dominert av britiske og til en viss grad irske, australske og kanadiske spillere. Prestasjonene førte til at han ble meget populær i hjemlandet og var med til å bane vei for andre asiatiske spillere, de mest suksessrike har vært Marco Fu og Ding Junhui.

Wattana er en av fire spillere som har gjort mer enn to maksimum break, det første gjorde han i 1991.

På grunn av dårlige resultater valgte Wattana å trekke seg fra maintouren i snooker foran sesongen 2008/2009. Etter å ha vunnet det asiatiske mesterskapet i 2009 returnerte han til sesongen 2009/2010.

## Referanser


## Eksterne lenker
* 
*
John Morrison

**John Randall Hennigan** (født 3. oktober 1979), bedre kjent som **John Morrison**, er en amerikansk fribryter. Han er best kjent for sin periode i *[[SmackDown!]]*, og som medlem av tag teamet MNM med Joey Mercury og Melina. Mens han brøt under navnet Johnny Nitro, ble han og Mercury WWE Tag Team Champions tre ganger. Da han ble flyttet til *RAW* vant han WWE Intercontinental Championship tittelen to ganger.

## WWE
Han har også vunnet WWE tag team championship én gang med The Miz og vært World Tag team champion med The Miz. De ble i tillegg kåret til årets Tag Team of the year i 2008, men etter at hans partnerskap med The MIz opphørte, ble de rivaler. Morrison har ikke lenger kontrakt med WWE. Etter at han ble hardt skadet av sin tidligere partner The Miz, ble han fristilt av kontrakten på grunn av skaden. 

## Referanser


## Eksterne lenker
*
.bg

**.bg** er bulgarsk nasjonale toppnivådomene (ccTLD) for Internett. Det administreres av  Register.bg.

## Registrering
Registrering av domenenavn gjøres direkte på andre nivå. Det er visse restriksjoner: **.bg** domener kan registreres av bulgarske selskaper og organisasjoner, eller utenlandske selskaper som har en registrert avdeling eller kommersiell representant i Bulgaria. Domenenavnet må i utgangspunktet være selskapsnavnet eller dets forkortelse, men stort sett kan ethvert navn brukes hvis det først registreres som et varemerke hos det bulgarske patentkontoret.

## Register.bg's prispolitikk
Frem til midten av 2006 var prisen 50 USD for førstegangsregistrering pluss 50 USD pr. år (totalt 120 USD inkludert bulgarsk moms for første år). Etter lokale forhold var dette en svært høy pris og mange bulgarske nettsteder er nå registrert under **[[.com]]** (spesielt **-bg.com**), **.org**, eller **.net**-domener, ettersom registreringskostnadene her er betydelig lavere (8 til 12 USD pr. år) med mindre byråkratisk styr.

Fra 18. september 2006 har Register.bg foreslått nye domener på tredje nivå med suffiksene **.a.bg**, **.b.bg** etc. (en bokstav eller tall +**.bg**), lavere kostnader, med mindre restriksjoner, og med privatpersoner som viktigste målgruppe.

## Se også
* Domenenavn
* Landskoder (internett)
* Toppnivådomene

## Referanser


## Eksterne lenker
* 
*  IANA .bg whois informasjon 
*  Register.bg
Syangja (distrikt)

**Syangja** er et av Nepals 75 distrikter.

Kaski  ligger i *Vestregionen*, *Gandakhi sone*.

Areal er 1 164&nbsp;km². Folketall i 2001 var 317 320.

I sørvest grenser det mot Gulmi, i nordvest mot  Parbat, i nord mot Kaski, i øst mot Tanahu og i sør mot Palpa.

Syangja ligger i det som i Nepal kalles ås-distriktene.

Hovedstad er byen Syangja.

Større byer er Putalibazar, innbyggertall (anslått, 2005 31 043, og  Waling, innbyggertall (2005) 21 869, som ligger ved Adhikhola-elva.

Antall distriktsutviklingskomiteer 60. Bykommuner 2. Bybefolkninga i 2001 var 15,8 %.

Forventa levealder 67,7 år, barnedødelighet pr. 1 000 fødte 37,8, uten tilgang til reint vann 24,6 % (tall fra 2001), leger 6 (2002).

Parbatiya-befolkning 46,2 %, dalit 14,12 %, (tall fra 2001)

Janjati-nasjonalitetene magar og gurung bor i distriktet.

## Referanser


## Eksterne lenker
* Kart over Syangja-distriktet
* Kart med helseindikatorer (på engelsk)
Nord-Troms tingrett

**Nord-Troms tingrett** var en tidligere førsteinstansdomstol i Hålogaland lagdømme, og den omfattet de nordlige deler av Troms fylke, dvs. alt nord for Malangen. Tingretten er slått sammen med Senja tingrett til Nord-Troms og Senja tingrett.

Rettskretsen omfattet kommunene Karlsøy, Tromsø, Balsfjord, Lyngen, Storfjord, Kåfjord, Nordreisa, Skjervøy og Kvænangen med tilsammen 92&nbsp;217 innbyggere pr. 1. oktober 2010, samt Svalbard.

Domstolen er gitt domsmyndighet på innretninger og anlegg for undersøkelse etter eller utnyttelse, lagring eller transport av undersjøiske naturforekomster på den norske del av kontinentalsokkelen og i norsk økonomisk sone nord for 68. breddegrad 30 min.

Domstolen har kontorsted i tinghuset i Tromsø og de fleste rettssaker holdes her, men det settes ofte rett også andre steder i kretsen.  Domstolen ledes av en sorenskriver for tiden Sverre Martens, som fratrer 1. mars 2013. Unni Sandbukt  er utnevnt til ny sorenskriver. Domstolen har i tillegg syv tingrettsdommere, dommerfullmektiger og funksjonærer.

## Historie

Fra omkring 1600 var Troms inndelt i Senja og Tromsø sorenskriverier, som ble sammenslått i 1755. Da Tromsø ble kjøpstad i 1794 måtte stedet ha egen byfogd, men embetet ble først opprettet i 1838. I 1855 ble sorenskriveriet igjen delt mellom Senja og Tromsø. Tromsø sorenskriveri ble i 1917 delt i Malangen og Lyngen sorenskriverier. I 1985 ble Tromsø byrett opprettet ved sammenslåing av Tromsø byfogdembete og Malangen sorenskriveri. Nord-Troms herredsrett oppstod i 1990 ved at Tromsø byrett ble slått sammen med Lyngen sorenskriveri. I 2002 skiftet alle førsteinstansdomstoler (byretter og herredsretter) navn til tingrett.

## Referanser


## Eksterne lenker
* domstol.no: Nord-Troms tingrett
* Statsbygg: Nord-Troms tingrett
Gorillaz’ diskografi

Dette er **diskografien** til bandet **[[Gorillaz]]**.

## Albumer

## Singler

## DVD-er

## EP-er
**[[Tomorrow Comes Today]]* (27. november, 2000)

## Andre produksjoner
**[[The Apex Tapes]]* (Intervju CD som ble sendt til medlemmer av pressen, for å promotere utgivelsen av "Gorillaz") 
**[[We Are the Dury]]* (Intervju CD som ble sendt til medlemmer av pressen, for å promotere utgivelsen av *Demon Days*)
**[[Gorillazish Mix]]* (En "mixtape" laga av produsenten Dan The Automator, utgitt i 2001 menst han enda var bandets produsent. Mixtapen ble utgitt på *The Cornerstone Player 24* og ble en disk av dei 2 som ble utgitt.)
*** (En "mixtape" av sanger fra "Demon Days" og CD-ens medhjelpere. Den ble gitt vekk på en lekebutikk, i en begrenset periode.)
**[[Vivir Mata]]* (Soundtrack, feat. Gorillaz's "Latin Simone")
**[[Blade 2|Blade II OST]]* (Filmmusikk, feat. "Gorillaz on My Mind" av Gorillaz & Redman)
**[[Bad Company (film)|Bad Company OST]]* (Filmmusikk, feat. "9/11" av Gorillaz & D-12 feat. Terry Hall)
*Kevin and Bean – *[[Kevin and Bean: Swallow My Eggnog|Swallow My Eggnog]]* ("Compilation", feat. "Don Quixote's Christmas Bonanza")
**[[XFM The Remix]]* (Feat. "19/2000' (Remix "compilation", Ben Brown's UKFUNK.COM Remix As Chosen By Gorillaz)")
**[[Help - A Day In The Life|Help: A Day In The Life]]* (Charity compilation, feat. "Hong Kong")
**[[MTV Music Generator 2]]* (Videospill, feat. "Dub Dumb" (Inneholder også musikk videoen til "Clint Eastwood"))
*Redman – *Smash Sumthin' / Let's Get Dirty* (Dobbel A-side singel, feat. "Let's Get Dirty (Gorillaz Remix)")
*Nathan Haines – *[[Squire For Hire]]* (Feat. vokaler fra 2D på "FM")
**[[Rise of the Ogre]]* ( Autobiografien av Gorillaz)

## Låter uten album
Gorillaz har mange låter uten album. 

*"19-2000 (Dub)"
*"68 State" – 4:52
*"911" (Feat. D12) – 5:48
*"A Fistful of Peanuts (Alternativ Remix)" – 6:39
*"A1M1 (Ruff Mix)"
*"Bill Murray" – 3:52
*"Clint Eastwood (Direkte fra Sarm Studios)" – 5:43
*"DARE (Soulwax remix) – ''5:44
*"Dirty Harry (Chopper remix)" – 3:39
*"Don't Get Lost In Heaven (Demo Versjon)" – 2:29
*"Don Quixote's Christmas Bonanza" – 3:44
*"Dub Dumb" – 4:14
*"Faust" – 3:51"
*"Feel Up (Gorillaz og Madonna mash up)" 
*"Film Music" – 3:05
*"Film Music (Mode Remix)" – 5:15
*"Happy Landfill" – 3:42
*"Highway (Under Konstruksjon)" – 4:21
*"Hip Albatross" – 2:43
*"Hong Kong"
*"Hongkongaton" – 3:34
*"Latin Simone (Engelsk Versjon)" – 3:38
*"Left Hand Suzuki Method" – 3:12
*"Lil' Dub Chefin' (Radio Edit)"
*"Mix 2" – 2:07
*"Mr. Softy's Balloon Race" – 3"44
*"Murdoc Is God" – 2:25
*"People (DARE Demo)" – 3:26
*"Rock It" – 3:30
*"Samba At 13" – 6:22
*"Spitting Out the Demons" – 5:10
*"Stop The Dams" – 5:41
*"Strictly Rubbadub (Alternativ Remix)" – 5:14
*"The Sounder" – 6:16
*"The Swagga" – 4:57

## Eksterne lenker
For en full liste gå til 
Uoffisiell liste over sanger og versjoner
Placebo (band)

**Placebo** er et alternativ rock band som består av Brian Molko (vokal, gitar), *Stefan Olsdal* (bass) og *Steve Forrest* (trommer). 

Bandet begynte i 1994 da Molko og Olsdal, som tidligere hadde gått på skole sammen, møttes i London. De ga ut sitt første album i 1996 med navnet «Placebo». 1. oktober 2007 sluttet trommeslager Steve Hewitt i bandet. I 2008 ble han erstattet av Steve Forrest, som er bandets nåværende trommeslager. I juni 2009 slapp Placebo sitt nyeste album, det første med Steve Forrest på trommer.

Den norske forfatteren Rune Salvesen brukte en oversettelse av en sangtittel fra albumet *Without You I'm Nothing* som tittel på sin debutbok, Pur morgen.

## Diskografi
* *Placebo* (1996)
* *Without You I'm Nothing* (1998)
* *Black Market Music* (2000)
* *Sleeping With Ghosts* (2003)
* *Once More With Feeling – Singels 1996-2004* (2004)
* *Meds* (2006)
* *Covers – The Best of Placebo* (2007)
* *[[Battle for the Sun]]* (2009)
* *Loud Like Love* (2013)
* *Never Let Me Go* (2022)

## DVD
* *Soulmates never die* – Live from Paris, 2004
* *Once more with feeling* – Videos 1996-2004
* *Infra-red single*, 2006

## Referanser


## Eksterne lenker
* 
* Placebo Fans Worldwide International Fansite
* Placebo.Forum: Biggest international community
* Placebo City: Biggest fans community over the World
* Suckerlove: soulmates never die Nyheter, Video, Bilder etc. 
* PlaceboWhores: popular Livejournal community
Fallen (Evanescence-album)

***Fallen*** er det første full-lengde albumet til rockebandet Evanescence. Det kom ut i 2003.

## Sporliste
 
#«Going Under» 
#«Bring Me to Life» 
#«Everybody's Fool» 
#«My Immortal» 
#«Haunted» 
#«Tourniquet» 
#«Imaginary» 
#«Taking Over Me» 
#«Hello»
#«My Last Breath»
#«Whisper»

## Kilder

## Eksterne lenker
*
Universitetet i Burundi

**Universitetet i Burundi** (fransk: **) er et universitet i byen Bujumbura i Burundi. Det er landets eneste universitet.

Universitetet ble etablert i 1964, og var først kjent under navnet «Université Officielle du Bujumbura» (U.O.B.). Dette var en sammenslåing av tre andre institusjoner: Agronomisk Institutt i Ruanda-Urundi, Pères Jésuites' Institutt for Psykologi og Bujumburas Vitenskapelige Institutt. 

Sitt nåværende navn fikk universitetet i 1973. 

## Referanser


## Eksterne lenker
*
Who Wants to Live Forever

«**Who Wants to Live Forever**» er en sang av rockebandet Queen. Den ble laget i juni  1986, og kom første gang ut på plata *[[A Kind of Magic]]*. Sangen er skrevet av gitaristen i bandet, Brian May. Han og Freddie Mercury er vokalister på sangen. Den ble fremført på konsert for første gang på Råsunda stadion i Stockholm, da The Magic Tour starter der 7. juni samme år. http://www.queenconcerts.com/live/queen/magic.html
Gunnar Eriksson

**Gunnar Eriksson** (født 13. september 1921, død 8. juli 1982) er en svensk tidligere langrennsløper.

Han var med på Sveriges lag som tok gull på 4 x 10&nbsp;km stafett under OL 1948 i St. Moritz, og tok bronsemedalje på 18&nbsp;km.

Under VM 1950 ble han verdensmester på 50 kilometer, foran landsmennene Enar Josefsson og Nils «Mora-Nisse» Karlsson.

## Referanser


## Eksterne lenker
*
Jon Heidenreich

**Jon Heidenreich** (født 28. juni 1969) er en amerikansk fribryter i World Wrestling Council og Nu-Wrestling Evolution. Han er best kjent for sin periode i World Wrestling Entertainments *[[SmackDown!]]*, der han simpelthen gitt under etternavnet **Heidenreich**. I en stund var han i tag teamet Legion of Doom (også kjent som Road Warriors) med Road Warrior Animal, der han opptrådte som den avdøde Road Warrior Hawks erstatter. Legion of Doom vant WWE Tag Team Championship titlene en gang, før Heidenreich ble løslatt fra WWE 17. januar 2006.

## Referanser


## Eksterne lenker
*
31. serierunde i Premier League 2006/07

**31. serierunde i Premier League 2006/07** begynte 31. mars klokka 13:45 med Liverpool FC hjemme på Anfield mot Arsenal. Runden ble avslutta 2. april med Aston Villa hjemme mot Everton klokka 21:00.

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Harald Eriksson

**Harald «Sme-Harald» Eriksson** (født 22. september 1921 i Lycksele kommune, død 20. mai 2015i Umeå) var en svensk langrennsløper. Han vant sølvmedaljen på 50&nbsp;km under OL 1948 i St. Moritz. Samme år gikk han til topps på femmila i Holmenkollen.

Eriksson gikk for IFK Umeå på 1940-tallet, og vant flere svenske mesterskap på stafett for klubben sammen med Martin Lundström og Gunnar Karlsson. Han vant sitt første individuelle SM-gull på 30&nbsp;km i 1945, over et minutt foran nummer to, Nils «Mora-Nisse» Karlsson.

## Referanser


## Eksterne lenker
*
Ballbreaker

***Ballbreaker*** er det trettende studioalbumet av den australske hard rockgruppen AC/DC, utgitt i 1995. Alle sangene er skrevet av Angus Young og Malcolm Young.

## Sporliste
#«Hard As A Rock» 
#«Cover You In Oil»  
#«The Furor»  
#«Boogie Man»  
#«The Honey Roll»  
#«Burnin' Alive»  
#«Hail Caesar»  
#«Love Bomb»  
#«Caught With Your Pants Down»  
#«Whiskey On The Rocks»  
#«Ballbreaker» 

## Eksterne lenker
*